ლეონიდ ანდრეევი
ლეონიდ ანდრეევი (რუს. Леони́д Никола́евич Андре́ев; დ. 1871, ორიოლი — გ. 1919, ნეივალა, ფინეთი) — რუსი მწერალი, რუსული ლიტერატურის ვერცხლის საუკუნის წარმომადგენელი, რუსული იმპრესიონიზმის ფუძემდებელი. სწავლობდა იურიდიულ ფაკულტეტზე ჯერ სანქტ-პეტერბურგის, შემდეგ კი მოსკოვის უნივერსიტეტებში. აქვეყნებდა ფელეტონებს ფსევდონიმით James Lynch. მაქსიმ გორკის დახმარებით გამოსცა მოთხრობების პირველი კრებული. თანაუგრძნობდა 1905 წლის რევოლუციას, თუმცა მოგვიანებით გაემიჯნა რევოლუციურ მოძრაობას. გარდაიცვალა გულის მანკით.